Vladimir Frank
Vladimir Frank (Zagreb, 11. 6. 1873 - Beč, Austro-Ugarska Monarhija, 1. 8. 1916), hrvatski političar i zastupnik u Hrvatskom saboru za vrijeme Austro-Ugarske Monarhije, sin istaknutog pravaša dr. Josipa Franka i stariji brat dr. Ive Franka.

Biografija 
Vladimir Frank je rođen 11. 6. 1873 godine u Zagrebu kao najstariji sin Josipa i Olge Frank. Pravo s doktoratom je završio u Beču 1903 godine, nakon čega se vratio u Zagreb gdje je radio kao advokat. Za života je bio član Čiste stranke prava (ČSP) kao i njegov otac i mlađi brat Ivo. U Hrvatski sabor ušao je 1906 godine. Kao saborski zastupnik isticao se svojim zauzimanjem za izbornu reformu i financijsku samostalnost Hrvatske. U razdoblju prije Prvog svjetskog rata živo je sudjelovao u povezivanju frankovaca s velikoaustrijskim krugom oko prijestolonasljednika Franje Ferdinanda. Vladimir je bio oženjen za Doru Schwarz, kćerkom Davida Schwarza izumitelja letjelice. Udovica Davida Schwarza je prodala izum svoga supruga njemačkom generalu i industrijalcu Ferdinandu von Zeppelinu. Prema pričama koje su kolale 1908 godine, dobar dio tog novca je pripao Dori (Schwarz) Frank, što je iskorišteno za krpanje financijskih "rupa" ČSP-a. Vladimir Frank je preminuo 1. 8. 1916 godine u Beču.

Vidi još 
 Josip Frank
 Ivo Frank

Reference

Literatura 
 
 

Biografije, Zagreb
Hrvatski Židovi
Austrougarski Jevreji
Hrvatski pravaški političari
Hrvatski političari do 1918.